

Na temelju članka 126. i 127. Zakona o odgoju i obrazovanju u osnovnoj i srednjoj školi (»Narodne novine« broj 87/08., 86/09., 92/10., 105/10., 90/11.,16/12., 86/12., 94/13.,152/14., 7/17., 68/18., 98/19., 64/20.,151/22. i 156/23.) i članka 51. Statuta Školski odbor Osnovne škole Mate Lovraka, Vladislavci raspisuje

 NATJEČAJ

za imenovanje ravnatelja Škole

Ravnatelj Škole imenuje se na pet godina i mora ispunjavati nužne sljedeće uvjete u skladu s člankom 126. Zakona o odgoju i obrazovanju u osnovnoj i srednjoj školi:

1) završen studij odgovarajuće vrste za rad na radnom mjestu učitelja, nastavnika ili stručnog

suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij;

d) položen stručni ispit za učitelja, nastavnika ili stručnog suradnika, osim u slučaju iz članka

157. stavaka 1. i 2. Zakona o odgoju i obrazovanju u osnovnoj i srednjoj školi.

2) uvjete propisane člankom 106. Zakona o odgoju i obrazovanju u osnovnoj i srednjoj školi,

3) najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojnoobrazovnim poslovima u školskim ustanovama.

Osim osobe koja je završila neki od studija iz točke 1. ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

Iznimno, osoba koje ne ispunjava uvjete iz točke 1. ili nije završila stručni četverogodišnji studij za učitelje kojim se stječe 240 ECTS bodova može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu („Narodne novine“, br. 59/90., 26/93., 27/93., 29/94., 7/96., 59/01., 114/01. i 76/05.).

U postupku imenovanja ravnatelja vrednuju se i dodatne kompetencije kandidata (ukoliko ih je kandidat stekao) i to:

a) poznavanje stranog jezika

b) osnovne digitalne vještine

c) iskustvo rada na EU projektima

Uz pisanu i vlastoručno potpisanu prijavu na natječaj kandidati su obvezni priložiti u izvorniku ili ovjerenom presliku sljedeću dokumentaciju:

1) životopis

2) dokaze o ispunjavanju nužnih uvjeta:

- diplomu odnosno dokaz o stečenoj vrsti i stupnju stručne spreme,

- dokaz o državljanstvu,

- dokaz o položenom stručnom ispitu odnosno da je osoba oslobođena obveze polaganja,

- dokaze o radnom iskustvu: potvrdu odnosno elektronički zapis iz matične evidencije Hrvatskog zavoda za mirovinsko osiguranje s evidentiranim podacima o poslodavcima i trajanju staža osiguranja i potvrdu, dokaz o vrsti i trajanju poslova u sustavu obrazovanja školske i druge odgovarajuće ustanove i tijela nadležnog za obrazovanje,

- uvjerenje da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od osam dana od dana objave natječaja),

- dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem članka 126. stavka 3. Zakon o odgoju i obrazovanju u osnovnoj i srednjoj školi.

3) program rada za mandatno razdoblje

4) dokaze o dodatnim kompetencijama prema odredbama Statuta OŠ Mate Lovraka, Vladislavci (članci 54.-56.) objavljenog na internetskoj stranici škole <https://os-mlovraka-vladislavci.skole.hr/pristup-informacijama/>

5) dokaze o ostvarivanju prava prednosti pri zapošljavanju prema posebnom zakonu

Svi dokumenti priloženi u prijavi na natječaj moraju biti u izvorniku ili preslici ovjerenoj kod nadležnog tijela.

Kandidat koji se poziva na pravo prednosti pri zapošljavanju prema posebnom zakonu dužan je u prijavi na natječaj pozvati se na to pravo i priložiti propisani dokaz o pravu na koji se poziva, a prednost u odnosu na ostale kandidate ima samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz domovinskog rata i članovima njihovih obitelji („Narodne novine“, broj: 121/17.,98/19., 84/21. i 156/23.), uz prijavu na natječaj dužni su, osim dokaza o ispunjavanju traženih uvjeta,  priložiti i  dokaze propisane člankom  103. stavkom 1. Zakona o hrvatskim braniteljima iz domovinskog rata i članovima njihovih obitelji („Narodne novine“, broj: 121/17). Poveznica na internetsku stranicu Ministarstva: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji ostvaruju pravo prednosti pri zapošljavanju prema članku 48. st. 1. - 3. Zakona o civilnim stradalnicima iz Domovinskog rata (Narodne novine, br. 84/21) pozivaju se da prilikom prijave na natječaj osim dokaza o ispunjavanju traženih uvjeta, dostave i sve dokaze o ostvarivanju prava prednosti prilikom zapošljavanja iz stavka 1. članka 49. navedenog Zakona, a koji su navedeni na internetskoj stranici Ministarstva hrvatskih branitelja poveznica: <https://branitelji.gov.hr/zaposljavanje-843/843>Dodatne informacije o gore navedenim dokazima potražite na sljedećoj poveznici: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf> Kandidat koji se poziva na pravo prednosti pri zapošljavanju sukladno članku 48. f Zakona o zaštiti vojnih i civilnih invalida rata („Narodne novine“ br. 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), uz prijavu na natječaj i navedene dokaze, dužan je priložiti i rješenje odnosno potvrdu o priznatom statusu invalida rata iz koje je vidljivo spomenuto pravo i dokaz o tome na koji je način prestao prethodni radni odnos.

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13., 152/14., 39/18. i 32/20.), uz prijavu na natječaj i gore navedene dokaze, dužan je priložiti rješenje o utvrđenom statusu osobe s invaliditetom i dokaz o tome na koji je način prestao prethodni radni odnos.

Na natječaj se mogu prijaviti osobe oba spola sukladno čl. 13. stavku 2. Zakona o ravnopravnosti spolova („Narodne novine“, broj: 82/08. i 69/17.), a izrazi koji se koriste u ovom natječaju koriste se neutralno i odnose se jednako na oba spola.

Prijava koja pristigne izvan natječajnog roka, neotvorena se vraća podnositelju. Prijave koje su nepotpune kao i prijave kandidata koji ne ispunjavaju uvjete za ravnatelja neće se razmatrati i osobe koje podnesu takve prijave neće se smatrati kandidatima prijavljenim na natječaj.

Prijave na natječaj s dokumentacijom dostavljaju se u roku od 8 dana od objave natječaja u Narodnim novinama i na mrežnoj stranici Škole u zatvorenoj omotnici s naznakom: »Prijava na natječaj za ravnatelja – ne otvaraj« na adresu: Osnovna škola Mate Lovraka, Vladislavci, Kralja Tomislava 75.

O rezultatima natječaja kandidati će biti obaviješteni u roku od četrdeset pet dana od dana isteka roka za podnošenje prijava.

Prijavom na natječaj kandidat daje privolu za prikupljanje i obradu podataka iz natječajne dokumentacije.

KLASA: 007-03/24-02/02

URBROJ: 2185-136-24-1

Vladislavci, 31. listopada 2024.

Predsjednica

Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Renata Zuzjak, prof.